Publication: Magyar Közlöny
Issue: MK-2011-82 (Year: 2011, Number: 82)
Era: contemporary
Section: 1. melléklet a 2011. évi XCVII. törvényhez
Paragraph Index: 2356

c) Tanácsadási és más kiegészítő szolgáltatások, kivéve a közvetítést. Ez a kötelezettségvállalás vonatkozik a hitelminősítés, hitelreferencia és hitelvizsgálat nyújtására, általános alapkezelésre, befektetési mód közvetett értékelésére és kötvényértékelésre, a Koreában kibocsátott értékpapírok tekintetében csak olyan mértékben, amennyire Korea megengedi az ilyen szolgáltatások nyújtását. Ez a kötelezettségvállalás nem vonatkozik (i) a koreai vállalkozások hitelminősítésére; vagy (ii) Koreában történő bérlet és egyéb pénzügyi tranzakciók hitelreferenciájára és –vizsgálatára, koreai egyének vagy vállalatok vonatkozásában. Miután Korea engedélyezi e szolgáltatások közül egyeseknek a szolgáltatását, ezt követően nem tilthatja meg vagy korlátozhatja e szolgáltatások nyújtását. 2) Koreai lakóhellyel rendelkező személy, ideértve a koreai lakóhellyel rendelkező magánszemélyeket, a koreai jog szerint alapított pénzügyi intézményt és a külföldi pénzintézmény fióktelepét, csak koreai engedéllyel rendelkező, határidős ügyletekkel foglalkozó vállalaton keresztül köthet offshore határidős ügyleteket és bizonyos határidős szerződéseket.

Source: https://magyarkozlony.hu/hivatalos-lapok/774dc22d4eb4e3ea3f9f6336886e0d96a3849efb/dokumentumok/da47dc5cee187a1a3bf4979a039acbce11c68076/letoltes